Michael Burghers

Michael Burghers (Traiecti ad Rhenum aut Amstelodami anno 1640 fere natus; 1733 aut mense Ianuario 1727 mortuus) fuit saeculi aurei chalcographus et delineationis peritus artifex Nederlandicus.

 Biographia 

Probabiliter Traiecti ad Rhenum aut Amstelodami natus anno 1640 fere, Oxoniae de 1676 usque ad 1723 laboravitRijksbureau voor Kunsthistorische Documentatie. Attamen iam ab anno 1674 et usque ad 1725-1726 operosus erat, ut ex primo ac postumo soluto consequitur. Cum Davide Loggan, cuius discipulus fortasse eratProceedings of the Oxford architectural and historical society, in Angliam migravit et anno 1673 Oxoniae conseditHistory of Oxford University Press, ob Traiecti ad Rhenum expugnationem e Ludovico XIVA biographical and critical dictionary of painters and engravers. De 1676 usque ad 1719, Oxoniae Ephemeridis omnes imagines perfecit. Anno 1669 Loggan publicus academiae sculptor nominatus est et Burghers ob eum laborabat atque ut scuptor mense Iulio anno 1694 successit. Ex Thomae Hearne sententia, cum obiit ditissimus erat et Angliae optimus chalcographus putabatur. Enim ab Universitate Oxoniense ob eius chalcographias magna pecunia collatus est, usque ad fere 100 libras britannicas, quibus etiam imaginarum, quas ipse directo vendidit, fructus accesserunt. Nam prelum typographicum possidebat, quo eius imaginarum parvas editiones et Universitatis operum temptationes perficiebat. Praeter Ephemeridis imagines, etiam frontes libri, ut exempli gratia Roberti Plot De origine fontium (1685) et Ioannis Miltoni Paradisi amissi editionis anni 1688 imagines a Ioannis Baptistae Medina delineationibus sculptas confecitA Milton Encyclopedia. Aedificiorum novorum apud Collegium Reginae multos parvos conspectus perfecit et vetusti sacelli tabulam exactam delineavit priusquam dirutum estThe Works of Horatio Walpole, Earl of Orford. Praeter novarum tabularum effectionem, alias iam existentes refecit et imagines perfecit.   

In primis effigies incidit. Eius operum sculpendi ratio incisionis artem traditam denotat et transitus mollis a lineis gravibus ad lineas tenues una excisione magnam peritiam et habilitatem confirmat. Ex Michaelis Bryan sententia, autem, imagines incidendi rationem duram et elegantiae cassam denotant, sed considerare oportet ut, iam post paucas imagines, operis singula elegantissima amittebantur. Delineationes tabulis praeparatoriae perficiuntur sic ut chalcographias conficeret paene sine commutationibus et umbrae a punctis et lineis describuntur.

Huius artificis opera antiquitates conservaverunt, quae aliter amittuntur. Burghers, interdum, eius opera MB obsignavatImmagine Monogramma.


 Opera 
 Francisci Junii effigies, chalcographia a Antonii de Dyck pictura, 21,1 x 13,3 cm, 1698, Rijksmuseum, Amstelodami
 Telluris tabula, chalcographia ab Eduardo Wells, 1700
 Ioannis Webb uxor aegra, chalcographia, 1700 fere
 Chalcographia Nona, ex Roberti Plot Historia naturalis Oxoniensis comitati, 1677Chalcographia Nona ex Historia naturalis Oxoniensis comitati - Communia
 Sanctus Pantenus Alexandrinus, chalcographiaSanctus Pantenus Alexandrinus - Communia
 Elizabetha Hopkins uber canceraticum exhibens, chalcographia, 1700 fereElizabetha Hopkins uber canceraticum exhibens - Communia 
 Gulielmi Sommer effigies, chalcographia a Antonii de Dyck pictura
 Ioannis Barefoot, Universitatis Oxoniensis professoris effigies, chalcographia, 1681
 Iacobi II, regis Angliae, caput, Oxoniae Ephemeridis chalcographia, 1686
 Antonii Wood effigies in aedicula, chalcographia (solum figura ratione atra)
 Alfredi, regis Anglorum, effigies, chalcographia a Bibliothecae Bodleianae codice manuscripto
 Thomae Bodley effigies (in angulis Bibliothecae Bodleianae benefactores, Gulielmus Herbert, dux Pembrochiae, Gulielmus Laud, Kenelm Digby, Ioannes Selden, chalcographia
 Timothei Hatton, Collegii Reginae demarchi, effigies, chalcographia
 Medici Wallis effigies, chalcographia, 1699
 Thomae Wyat effigies, chalcographia
 Ioannis Baliol effigies, chalcographia

 Notae 

 Bibliographia 







 Nexus externi 

 Michael Burghers in Amstelodami Rijksmuseum 
 Michael Burghers in Artnet 
 Michael Burghers in The National Portrait Gallery 

Categoria:Artifices Nederlandiae
Categoria:Chalcographi
Categoria:Scalptores